নির্বাচনে ১১টি পদে প্রার্থী ১৬ জন : ঝালকাঠিতে টেলিভিশন সাংবাদিক সমিতির কার্যনির্বাহী পরিষদ নির্বাচনের মনোনয়নপত্র দাখিলকারী ১৬ জনের সবাইকে বৈধ প্রার্থী হিসেবে ঘোষণা করা হয়েছে। নির্বাচন পরিচালক (জেলা তথ্য অফিসার) মোঃ রিয়াদুল ইসলাম মনোনয়নপত্র বাছাই শেষে বৃহস্পতিবার বৈধ প্রার্থীর তালিকা প্রকাশ করেন। নির্বাচনের ১১টি পদের ৫টিতে একক প্রার্থী রয়েছে। তারা হলেন সভাপতি হেমায়েত উদ্দিন হিমু (বিটিভি), কোষাধ্যক্ষ কেএম সবুজ (এনটিভি), দফতর সম্পাদক অলোক সাহা (এসএটিভি), সাহিত্য সংস্কৃতি ও ক্রীড়া সম্পাদক রতন আচার্য্য (বৈশাখী টিভি) এবং প্রচার সম্পাদক মোঃ বরকত হোসেন মৃধা (মাইটিভি)। অন্যদিকে, বাকি ৬টি পদে প্রার্থীর সংখ্যা ১১। এরমধ্যে সহসভাপতির দুইটি পদে প্রার্থী হয়েছে তিন জন তারা হলেনÑ শ্যামল চন্দ্র সরকার (্এটিএন বাংলা), মোঃ মাসউদুল আলম (বাংলাভিশন) ও মোঃ আল-আমিন তালুকদার (ডিবিসি নিউজ)। সাধারণ সম্পাদকের একটি পদে প্রার্থী দু’জনÑ দুলাল সাহা (যমুনা টেলিভিশন) ও মোঃ রুহুল আমিন রুবেল (মোহনা টিভি)। সহ-সাধারণ সম্পাদকের দুই পদে প্রার্থী হয়েছেন চার জন। তারা হলেনÑ এসএম রেজাউল করিম (নিউজ টোয়েন্টিফোর), শফিউল আজম টুটুল (বিজয় টিভি), জহিরুল ইসলাম জলিল (আরটিভি) ও মানিক আচার্য্য (এশিয়ান টিভি)। এছাড়া সাংগঠনিক সম্পাদকের একটি পদে প্রার্থী দু’জনÑ মোঃ নজরুল ইসলাম ((বাংলাটিভি) ও আজমীর হোসেন তালুকদার (একুশে টিভি)। আগামী ৯ সেপ্টেম্বর (রোববার) প্রার্থিতা প্রত্যাহার ও প্রতিদ্বন্দ্বী প্রার্থীর চূড়ান্ত তালিকা প্রকাশের দিন ধার্য রয়েছে। ১৭ সেপ্টেম্বর (সোমবার) ভোটগ্রহণ শেষে ফলাফল ঘোষণা করা হবে। মোট ভোটার ২৬ জন।